proxectonos/corpus_dominio_legal_administrativo_tmp huggingface dataset:
DH. W36.68303. SOLICITUDE DE JOSÉ DEL RÍO DOPAZO DE AUTORIZACIÓN DE OBRAS NO LUGAR DE CARBALLAL, PARROQUIA DE MARÍN (SAN XIÁN), CONCELLO DE MARÍN
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 18/11/2019)

As obras solicitadas consisten na instalación de tubaxe de medio cano, de formigón, en zona de policía do rego de Castiñeiras, nun treito de 6,00 metros de lonxitude, nas parcelas catastrais 36026ª01100111 e 36026ª01100110. Sitúase a uns 50,00 metros do dominio público hidráulico. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Marín ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
CONSTITUCIÓN XUNTA DE GOBERNO LOCAL
ADMINISTRACIÓN LOCAL — Municipal — Mondariz-Balneario (Outros documentos, notificacións e informacións públicas, 08/07/2019)

“De conformidade co previsto no artigo 20, 21 e 23 da Lei 7/1985 de 2 de abril, reguladora das bases do réxime local, 61 e 65.1 da Lei 5/1997, de 22 de xullo, de administración local de Galicia e do establecido polo Pleno do Concello en sesión de 26 de xuño de 2019 sobre creación da Xunta de Goberno Local, vistos os artigos 43, 44, 46, 52, 53 e 112 e seguintes do Regulamento de organización funcionamento de réxime xurídico das entidades locais esta Alcaldía adopta a seguinte: Primeiro.- Constituír a Xunta de Goberno Local do Concello de Mondariz Balneario que estará integrada polo Alcalde e dous Concelleiros/as. Segundo.- Nomear para integrar esta os Señores Concelleiros/as seguintes, que non superan o terzo do número legal de membros que compoñen a Corporación: Terceiro.- Delegar na Xunta de Goberno Local as atribucións concretas que me asigna como delegables o artigo 21 da Lei de 7/1985, de 2 de abril, e que serán as seguintes: A delegación de atribucións é para o total exercicio destas con carácter resolutorio. A estas delegacións aplicaráselle o réxime previsto nos arts.114 a 118 do ROF e disposicións concordantes.” Mondariz Balneario, a 1 de xullo de 2019. O alcalde José Antonio Lorenzo Rodríguez
IN407A 2018/418-4. SOLICITUDE DE UFD DISTRIBUCIÓN ELECTRICIDAD, S. A. DE INSTALACIÓN LMTS E SUBSTITUCIÓN CT EN SAN BARTOLOMÉ (VILANOVA DE AROUSA)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 29/03/2019)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 1 de marzo de 2019 O xefe territorial Ignacio Rial Santomé
APROBACIÓN INICIAL DO ORZAMENTO 2019
ADMINISTRACIÓN LOCAL — Municipal — Moaña (Presupostos e cadros de persoal, 07/02/2019)

Aprobado inicialmente polo Pleno do Concello de Moaña en sesión ordinaria celebrada o día 31 de xaneiro de 2019 o Orzamento Xeral deste Concello e do Patronato Municipal Beiramar para o ano 2019 e a plantilla de persoal, en cumprimento do establecido no artigo 169 do Real Decreto Lexislativo 2/2004 polo que se aproba o Texto Refundido da Lei Reguladora de Facendas Locais e no artigo 20 do Real decreto 500/1990, de 20 de abril, o devandito documento exponse ao público na Secretaría deste Concello durante o período de 15 días hábiles, contados dende o día seguinte ao da publicación deste Edicto no Boletín Oficial da Provincia. Contra a devandita aprobación inicial poderán os interesados interpoñer reclamacións ante o Pleno do Concello durante o transcurso da referida exposición, de acordo cos supostos taxados no artigo 170 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais e 22 do Real decreto 500/1990, de 20 de marzo. No suposto de non se presentar reclamacións durante dito prazo, o orzamento xeral considerarase definitivamente aprobado. ASINADO DIXITALMENTE NA MARXE
REVOGACIÓN DE COMPETENCIAS DELEGADAS DO NOMEAMENTO DE 2ª TENENTE DE ALCADE E MEMBRO DA XUNTA DO GOBERNO LOCAL, E NOVA DELEGACIÓN E NOMEAMENTO DE CARGOS
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 11/03/2019)

Visto o decreto de Alcaldía de data 28 de decembro de 2018, no que se delega temporalmente a dirección interna e a xestión dos servizos de Ensino, Participación Cidadá e Réxime Interior, a favor da concelleira dona Verónica Carrera Blanco, ata a reincoporación de dona Valeria Beatriz Freiria Bisu. Visto o decreto de Alcaldía de data 6 de febreiro de 2019, polo que se designa temporalmente como 2ª Tenente de Alcalde desta Corporación e membro da Xunta de Goberno Local a dona Gricelda Maestra Aladid, ata a reincorporación de dona Valeria Beatriz Freiria Bisu. Vista a reincorporación de dona Valeria Beatriz Freiria Bisu. PRIMERO. Revogar a delegación das competencias delegadas o día 28 de decembro de 2018 e o nomeamento como 2º tenente de alcalde e membro da Xunta de Goberno Local do día 6 de febreiro de 2019, a dona Verónica Carrera Blanco. SEGUNDO. Delegar a dirección interna e a xestión dos servizos de Ensino, Participación Cidadá e Réxime Interior e nomear como 2ª Tenente de Alcalde desta Corporación e membro da Xunta de Goberno Local a dona Valeria Beatriz Freiria Bisu. TERCERO. Dar conta ao Pleno, na primeira sesión que se celebre e publíquese no BOP e no taboleiro municipal. CUARTO. Notificar esta Resolución ás interesadas, así como aos departamentos de Persoal, Intervención e Tesourería. DOCUMENTO ASINADO ELECTRONICAMENTE
NOMEAMENTO NOVA INTEGRANTE XUNTA DE GOBERNO LOCAL E DE TENENTE DE ALCALDE
ADMINISTRACIÓN LOCAL — Municipal — Cambados (Outros documentos, notificacións e informacións públicas, 13/12/2019)

Mediante Resolución da Alcaldía do 08.11.2019 (BOP nº 162 de 26.08.2019) nomeáronse Tenentes de Alcalde e membros da Xunta de Goberno Local. O artigo 52.1 do Real Decreto 2568/1986 do 28 de novembro establece que a Comisión de Goberno intégrase polo Alcalde, que a preside, e os Concelleiros nomeados libremente por el como membros da mesma. O artigo 52.2 do Real Decreto 2568/1986 do 28 de novembro determina que o número de Concelleiros aos que o Alcalde pode nomear membros da Xunta de Goberno Local, non poderá ser superior ao tercio do número legal de membros da Corporación. Aos efectos do cómputo non se terán en conta os decimais que resulten de dividir por tres o número total de concelleiros. Tendo en conta o anterior a Xunta de Goberno Local do Concello de Cambados pode estar integrada pola Alcaldesa, que a preside, e cinco concelleiros/as existindo un posto vacante na actualidade. En uso das atribucións que me confiren os artigos 21.2 e 23 da Lei 7/1985, do 2 de abril reguladora das bases do réxime local; os artigos 61.2 e 62.1 da Lei 5/1997, de 22 de xullo, de administración local de Galicia e 46.1 e 52 do Real Decreto 2568/1986, de 28 de novembro, de organización, funcionamento e réxime xurídico das entidades locais, RESOLVO: 1. Nomear á concelleira Dª Carolina Aragunde Laya como nova integrante da Xunta de Goberno Local quedando conformada polos seguintes membros e co mesmo réxime de funcionamento e delegacións determinadas pola Resolución da Alcaldía do 08.07.2019 (BOP nº 162 de 26.08.2019). D. Gianpaolo Eales Lledo D. Patricio Alberto Spiteri Peytavi. El Houssaine Gary William De Mateo Andreasen Dª Virginia Cerchez Moustarih Dª Huamei Lopez Brea De Amorin 2. Nomear quinta tenente de alcalde a Dª Huamei Lopez Brea De Amorin coas funcións que a este cargo atribúen os artigos 23.3 da Lei 7/1985 de 2 de abril, 65 da Lei 5/1997, de 22 de xullo de administración local de Galicia e 47 do Real Decreto 2568/1986 de 28 de novembro 3. Do presente decreto darase conta ao Pleno na primeira sesión que celebre, publicarase no Boletín Oficial da provincia, sen prexuízo da súa efectividade dende o día seguinte á súa sinatura. DOCUMENTO ASINADO E DATADO ELECTRÓNICAMENTE
DH. W36.67505. SOLICITUDE DE JOSÉ IGNACIO BULNES DEL RINCÓN DE AUTORIZACIÓN DE OBRAS PARA PISCINA NO LUGAR DE A BALADA 5, PARROQUIA DO BORREIROS (SAN MARTIÑO), NO CONCELLO DE GONDOMAR
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 06/09/2019)

Construción de piscina de vaso de formigón armado de 8x4 m de dimensións en planta e ata 1,70 m de profundidade, caseta de equipos de 1,5x1,5 e máis pavimentación do perímetro, en parcela de referencia catastral 6215867NG1661N0001ZF, en zona de policía e a unha distancia de 14,6 m do leito dun regato innominado, no lugar A Balada, parroquia de Borreiros, concello de Gondomar O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe.
APROBACIÓN INICIAL DO EXPEDIENTE DE CRÉDITO EXTRAORDINARIO Nº 3 (MODIFICACIÓN DE CRÉDITOS Nº 7/2019)
ADMINISTRACIÓN LOCAL — Municipal — Tui (Presupostos e cadros de persoal, 04/04/2019)

Aprobado inicialmente polo Pleno da corporación, en sesión ordinaria de data 28 de marzo de 2019, o Expediente de Crédito Extraordinario nº 3/2019 (Modificación de Créditos nº7/2019), con cargo ao Remanente Líquido de Tesourería para gastos diversos para financiar o expediente de Recoñecemento Extraxudicial de Créditos nº 1/2019, exponse ao público ao abeiro do artigo 177.2 e 169 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, no departamento de intervención do Concello, mediante edicto publicado no Boletín Oficial da Provincia de Pontevedra e no Taboleiro de Edictos do Concello por un período de quince días hábiles, contados a partir do seguinte ao da publicación deste anuncio no BOP, para que os interesados poidan examinar o expediente e presentar as reclamacións que estimen oportunas. O devandito expediente considerarase definitivamente aprobado de non presentarse reclamacións ao mesmo. Tui, O Alcalde, Carlos Vázquez Padín. Documento asinado dixitalmente á marxe
DELEGACIÓN ÁREA DE MEDIO AMBIENTE E VIDA SAUDABLE
ADMINISTRACIÓN LOCAL — Municipal — Vigo (Outros documentos, notificacións e informacións públicas, 20/03/2019)

Con motivo da ausencia da concelleira, Dª Mª JESÚS LAGO REY, esta Alcaldía-Presidencia ditou resolución en data 24/01/19 delegando na concelleira Dª NURIA RODRÍGUEZ RODRÍGUEZ as competencias municipais en materia de MEDIO AMBIENTE E VIDA SAUDABLE, do día 28 de xaneiro ata o día 10 de marzo do 2019, nos termos sinalados na Resolución de 19 de xuño de 2015. Vista a reincorporación de Dª Maria Saturnina Illanes Santamera, procede avogar as competencias delegadas en materia de Medio Ambiente e Vida Saudable e delegalas novamente na citada concelleira. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía- artigo 124.4 da Lei 7/1985, do 2 de abril, reguladora das bases do réxime local e, de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, Primeiro.— Deixar sen efecto a Resolución de Alcaldía de data 24/01/19 e, en consecuencia, avogar as competencias delegadas da Área de MEDIO AMBIENTE E VIDA SAUDABLE na concelleira, Dª NURIA RODRÍGUEZ RODRÍGUEZ con efectos dende o día 07 de marzo de 2019. Segundo.— Delegar na concelleira Dª Mª JESÚS LAGO REY as competencias municipais en materia de MEDIO AMBIENTE E VIDA SAUDABLE, dende o día 07 de marzo de 2019, nos termos e condicións sinalados na Resolución de 19 de xuño de 2015, sen prexuízo da superior dirección política, goberno e coordinación dos servizos corporativos que corresponden a esta Alcaldía. Terceiro.— A presente resolución terá efectos a partir do día 07 de marzo do 2019, sen prexuízo de posteriores modificacións. Cuarto.— Practicar a correspondente notificación aos concelleiros e demais persoal interesado e dar conta dela mediante a intranet municipal. Quinto.— Esta resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2. do RD 2568/1986. Sexto.— Da presente resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da corporación para os efectos de que quede informado da mesma. CCA/rs. DATA E SINATURA DIXITAL. O ALCALDE-PRESIDENTE, ABEL CABALLERO ÁLVAREZ. Dou fe. A SECRETARIA DO GOBERNO LOCAL-Mª CONCEPCIÓN CAMPOS ACUÑA
APROBACIÓN INICIAL DO ORZAMENTO PARA O EXERCICIO 2019
ADMINISTRACIÓN LOCAL — Municipal — Entidade Local Menor de Camposancos (Presupostos e cadros de persoal, 21/02/2019)

Aprobado inicialmente pola Xunta Veciñal da Entidade Local Menor de CAmposancos, en sesión ordinaria do día 6 de febreiro de 2019, o Orzamento desta Entidade para o exercizo 2019, exponse ao público durante o prazo de quince días, a fin de que os interesados poidan examinalo e presentar as reclamacións ante o Pleno, conforme ó artigo 169 do R. D. Lexislativo 2/2004, que aproba o Texto Refundido da Lei Reguladora de Facendas Locais. O Presidente Rafael Alvarez Martínez. Documento asinado dixitalmente
CONVOCATORIA DE ASEMBLEA XERAL EXTRAORDINARIA
SECCIÓN NON OFICIAL —  — Comunidad de Usuarios de Monte Baixiña (Outros documentos, notificacións e informacións públicas, 29/11/2019)

O que subscribe Ramón Maceira Maquieira, D. N. I.XXXXXXXXX, veciño de Camiño do Pazo, núm.5, parroquia de Tameiga, concello de Mos (Pontevedra), actuando como Presidente da Comunidade de Usuarios de Monte Baixiña, po la presente convoca Asemblea Xeral Extraordinaria que se celebrará o 22/12/2019, ás 9:45 e ás 10:15 horas, en primeira e segunda convocatoria respectivamente, no local do depósito regulador, co seguinte: 1.—Presentación de alegacións e derrama pa cubrir os gastos de informes técnicos e defensa xuridica. Aquelas persoas usuarias que desexen delegar noutra persoa a asistencia á Asemblea Xeral, deberán comunicalo con antelacón e por escrito o Sr, Presidente desta Comunidade, indicando si delega asistencia, voz e/ou voto, debendo presentar Documento de Identidade. Tameiga, a 21 de Novembro de 2019
OFERTA DE EMPREGO PÚBLICO 2019
ADMINISTRACIÓN LOCAL — Municipal — Grove, O (Oferta de emprego público, 30/12/2019)

A Xunta de Goberno Local, en sesión celebrada o 20 de decembro de 2019, acordou a aprobación da Oferta de Emprego Público para o ano 2019 (Expte: 2417/2019), integrada polas seguintes prazas vacantes: O que se publica para xeral e público coñecemento, nos termos previstos na lexislación vixente. O Alcalde Jose A Cacabelos Rico DOCUMENTO ASINADO DIXITALMENTE
DH. A36.66785. SOLICITUDE DA CCUU ALTO DE SAN MARTIÑO-SALCEDO, DE AUTORIZACIÓN DE AUGAS NO LUGAR DE BIRRETE, PARROQUIA DE SALCEDO (SAN MARTIÑO), CONCELLO DE PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 04/06/2019)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: M1 a M8 e pol.31, parc.1 do catastro de Pontevedra M9 en pol.29, parc.582 do catastro de Pontevedra P1 en pol.34, parc.42 do catastro de Pontevedra P2 en pol.34, parc.39 do catastro de Pontevedra As captacións M1 a M9 consisten en arquetas aros formigón Ø 1,20 m de entre 2,5 e 6 m de profundidade. P1 e P2 son pozos barrena Ø 0,40 m, 50 e 60 m prof. respectivamente. A auga dos distintos mananciais reúnese a través de sucesivas arquetas, con derivacións intermedias cara a dous bebedoiros de gando e unha fonte, e condúcese a depósito formigón 13,0x9,0x3,0 m, en ref. catastral 8728001NG2982N0001UB. Dende o depósito parten dúas tubaxes (norte e sur) dende as que se deriva a auga a cada unha das vivendas abastecidas. A auga dos pozos P1 e P2 entra na rede de distribución a través dunha arqueta integrada no ramal sur da rede de distribución. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, a 13 de maio de 2019. O xefe do servizo territorial de Augas de Galic ia (P. S. Resoluc. dirección de Augas de Galicia do 20/02/2017) Alberto Bosquet Herreros
EXPOSICIÓN PÚBLICA E COBRANZA EN VOLUNTARIA DO PADRÓN RELATIVO Á TAXA POLA SUBMINISTRACIÓN DA AUGA POTABLE, CORRESPONDENTE Ó 4º TRIMESTRE DO EXERCICIO TRIBUTARIO 2018
ADMINISTRACIÓN LOCAL — Municipal — Entidade Local Menor de Camposancos (Recadación, 28/03/2019)

O Presidente desta Entidade Local Menor, mediante Resolución de 20 de marzo de 2019, aprobou o padrón da taxa pola subministración de auga potable correspondente ó 4º trimestre do exercicio tributario 2018 da Entidade Local Menor de Camposancos. O padrón fiscal se exporá ó público nas oficinas desta Entidade Local no prazo dun mes contado a partir da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia desta Entidade, recurso de reposición previo ao contencioso administrativo, no prazo dun mes a contar dende o día seguinte ó da finalización do período de exposición pública. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase ós contribuíntes afectados que o período voluntario de cobranza da taxa pola subministración de auga correspondente ó 4º trimestre do exercicio tributario 2018 da Entidade Local Menor de Camposancos será do 22 de marzo de 2019 ó 22 de maio de 2019, ámbalas dúas datas inclusive., ámbalas dúas datas inclusive. A taxa deberá satisfacerse a través das contas que esta entidade mantén nas entidades bancarias “La Caixa” e “Abanca”. O vencemento do prazo en período voluntario sen ter sido satisfeita a débeda, determinará o inicio do procedemento de prema, coa percepción do recargo de mora e demais conceptos esixibles, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Indícase así mesmo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Camposancos, O Alcalde Pedáneo, Asdo.: Rafael Álvarez Martínez.
PUBLICACIÓN PROVISIÓN DE POSTOS
ADMINISTRACIÓN LOCAL — Provincial — Deputación Provincial (Persoal, oposicións, 30/05/2019)

Rematados os procesos selectivos publicados no Boletín Oficial da Provincia nº 109, de 7 de xuño de 2018 en cumprimento co disposto na base décimo sexta, punto dous, da convocatoria, procédese á publicación da provisión dos postos incluídos en dita convocatoria: Pontevedra, a 20 de maio de 2019 O Deputado Delegado
APROBACIÓN DEFINITIVA DO ORZAMENTO E CADRO DE PERSOAL PARA O EXERCICIO 2019
ADMINISTRACIÓN LOCAL — Municipal — Cañiza, A (Presupostos e cadros de persoal, 09/04/2019)

O Pleno do Concello, na sesión extraordinaria que tivo lugar o 1 de marzo de 2019, aprobou inicialmente o Orzamento Xeral do Concello de A Cañiza, así como o correspondente cadro de persoal. Consonte o disposto no artigo 169.1 do RDL 2/2004, de 5 de marzo, polo que se aproba o texto refundido da Lei reguladora das Facendas Locais, o documento foi exposto o público, previo anuncio no Boletín Oficial da Provincia (BOP 142 de 8 de marzo), durante o prazo de 15 días, os efectos de que os interesados puideran examinalo e presentar as reclamacións que se considerasen oportunas. Durante o antedito prazo presentouse reclamación polo voceiro do Grupo Municipal Socialista o 29 de marzo de 2019 (RE:254). A resolución da reclamación efectuada e a Aprobación Definitiva do Orzamento do Concello de A Cañiza para o exercicio 2018 tivo lugar no Pleno extraordinario do 3 de abril de 2019. De conformidade co disposto nos artigos 169.3 e 169.5 do RDL 2/2004, de 5 de marzo, polo que se aproba o texto refundido da Lei reguladora das Facendas Locais, en concordancia co artigo 20.3 e 20.5 do R. D. 500/1990, do 20 de abril, faise público o resumo por capítulos dos créditos dos estados de ingresos e gastos do Orzamento Xeral deste Concello para o exercicio 2018. Asemade, procédese á publicación do Cadro de Persoal do Concello de conformidade co artigo 127 do Real Decreto Lexislativo 781/1986, do 18 de abril, polo que se aproba o texto Refundido das disposicións legais vixentes en materia de Réxime Local. De conformidade co establecido no artigo 75 da Lei Reguladora das Bases do Réxime Local, dáse conta das retribucións e indemnizacións dos membros da Corporación Local consignadas no Orzamento do exercicio 2019.1.—O ALCALDE: Percibirá unha cantidade bruta anual de 44.000.—euros, distribuído en 14 mensualidades.2.—O 1º CONCELLEIRO DELEGADO.—Percibirá en concepto de dedicación parcial a cantidade de 10.500.—euros, distribuídas en 12 pagas.3.—O 2º CONCELLEIRO DELEGADO.—Percibirá en concepto de dedicación parcial a cantidade de 10.500.—euros, distribuídas en 12 pagas. Consígnase na aplicación 912.480 a cantidade de 8.450 euros para as achegas de funcionamento aos grupos políticos de conformidade co seguinte importe: — 650 euros por concelleiro ao ano. Documento asinado electrónicamente por MIGUEL A. DOMINGUEZ ALFONSO, Alcalde do Concello de A Cañiza.
FUSIÓN DO TECOR COTOBADE MATRICULA PO-10.086, CO TECOR O COIREGO MATRICULA PO-10.195
XUNTA DE GALICIA — CONSELLERÍA DE MEDIO AMBIENTE, TERRITORIO E VIVENDA — Xefatura Territorial de Pontevedra (Outros documentos, notificacións e informacións públicas, 30/10/2019)

Polo presente Edicto, faise público que o expediente está a disposición de todos aqueles que puideran ter interese nel no Departamento Territorial da Consellería de Medio Ambiente, Territorio e Vivenda, SERVIZO DE CONSERVACIÓN DA NATUREZA na Avda. María Victoria Moreno núm., 43-2º andar, en Pontevedra, durante o prazo de UN MES, contado a partir da data da publicación deste edicto, para que poidan formular as alegacións que estimen oportunas. Pontevedra, 20 de setembro de 2019. Sinatura electrónica. O xefe territorial, José Manuel González González
EXTRACTOS DA XUNTA DE GOBERNO DE DATA 2/08/2019
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 14/08/2019)

Presidenta: Dna. Leonardo Vicente Rodriguez de la Flor Nohalez Deputados: D. Ricardo Ruben Fiego Burch, Dna. Carlos Domingo Centeno Akhtar, D. Alan Ernest Radaidan Bentley, Dna. Rosa Elvira Mourelo Gustos, Dna. Agustin Felix Lumera Stumpf, Dna. Montse Joaquina Dolores Vilajuana Rarinca, D. Ruy Guamanzara Tobelem, Dna. Emy Foxa Rodriguez Barbero. Secretario: D. Carlos Cuadrado Romay. Interventor: D. Antonio Graña Gómez. Non asiste o deputado D. Dobrin Helal Puigsegur, xustificando a súa ausencia. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: 1.—Apróbase o borrador da acta da sesión ordinaria do día 26 de xullo de 2019.2.—Concédense subvencións para a consolidación do Plan Revitaliza (Liña 1). 3.—Concédense subvencións para a consolidación do Plan Revitaliza (Liña 2). 4.—Concédense subvencións dirixidas ás entidades de iniciativa social sen ánimo de lucro para o fomento da igualdade de oportunidades e a loita contra a violencia de xénero para o ano 2019.5.—Apróbase o proxecto de obras “Adecuación de 9 puntos limpos na provincia de Pontevedra dentro das actividades do proxecto 0264_Estraee_1_E Estratexia Sostible e Transfronteriza para a xestión dos RAEE (POTEP 2014-2020 Interreg V-A POCTEP)”. (Expte.- 2019034306). 6.—Apróbase o expediente de contratación para a adxudicación, do servizo de desenvolvemento evolutivo, mantemento correctivo e soporte especializado da solución de catalogación e difusión da que dispón a Deputación de Pontevedra para a explotación do patrimonio archivístico e bibliográfico. (Expte.- 2018057613). 7.—Adxudícase o contrato derivado do acordo marco para “Obras de conservación de firmes na rede viaria da Deputación de Pontevedra – Zona A-3”. (Expte.- 2017020647/A3). 8.—Acórdase a devolución de garantías definitivas.9.—Acéptase a desistencia do Concello de Moaña á solicitude de subvención co obxecto do financiamento da achega municipal ó convenio de colaboración para a “Mellora da mobilidade e seguridade no vial EP-1101 (Recuperación de espazo público e mellora da mobilidade peonil na E. P. 1104 Moaña-Coira, no tramo comprendido entre o lavadoiro da curva de Paxarín e o colexio Abelendo)”, incluída no Plan Concellos 2017.10.—Acórdase o recoñecemento extraxudicial de créditos.11.—Acórdase a validación de expedientes.12.—Acórdase a resolución do recurso de reposición interposto por D. Fidenciano Lamriss Sunye contra as bases do programa formativo “O Teu Primeiro Emprego” nos centros e servizos da Deputación provincial, aprobadas mediante acordo da Xunta de Goberno de 07/06/2019.13.—Acórdase a ampliación da data límite de inicio da contratación das persoas beneficiarias do programa “O teu primeiro emprego” nos concellos.14.—Comunicacións: non houbo.15.—Rogos e preguntas: non se formularon. O Secretario, Asdo. Carlos Cuadrado Romay
RESOLUCIÓN PRESIDENCIAL VACACIÓNS DONA OLGA MARÍA GARCÍA BALLESTEROS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 16/08/2019)

A Presidencia, en uso das facultades que lle confire a normativa local vixente, dita a seguinte Dada conta que a deputada provincial Dona Patricia Raquel Reynal Turea vai a estar ausente por vacacións durante os días 10 ó 18 de agosto, ambos inclusive, Resultando que mediante Resolucións Presidenciais de 15 de xullo e 1 de agosto de 2019 (Rex. núm.2019012988 e 2019014186, respectivamente) delegáronse as competencias en materia de COHESIÓN SOCIAL (Acción Social, Dependencia, Programas de atención ás persoas maiores, Instalacións de ocupación do tempo libre) en Dona Patricia Raquel Reynal Turea. Resultando que como consecuencia de dito motivo procede que por esta Presidencia se recupere a competencia para delegala transitoriamente en outro deputado, Considerando o disposto nos arts.10 da Lei 40/2015, de 1 de outubro; 63,3 do RD 2568/86, de 28 de novembro.1.—Avocar as competencias que Dona Patricia Raquel Reynal Turea ostenta, polo motivo da ausencia antes exposta.2.—Delegar durante os días 10 ó 18 de agosto, ambos inclusive, as citadas competencias no deputado, D. Ayman Barjuan Gonzalez de Rueda.3.—A partir da finalización do citado período de vacacións as competencias delegadas volverá a ostentalas, de conformidade coas Resolucións anteriormente mencionadas a deputada, Dona Patricia Raquel Reynal Turea.4.—Esta Resolución surtirá efectos dende o día 10 de agosto, sen prexuízo da súa integra publicación no BOPPO e na páxina web. Pontevedra, 6 de agosto de 2019 O SECRETARIO
EXPOSICIÓN AO PÚBLICO DA APROBACIÓN INICIAL DE EXPEDIENTES DE MODIFICACIÓN DE CRÉDITOS (CRÉDITO EXTRAORDINARIO EXP.615/2019 E SUPLEMENTO DE CRÉDITO EXP.616/2019)
ADMINISTRACIÓN LOCAL — Municipal — Neves, As (Presupostos e cadros de persoal, 22/08/2019)

Aprobado inicialmente polo Pleno da Corporación os expedientes de Modificación de Créditos (Crédito Extraordinario, expediente número 615/2019 e Suplemento de Crédito expediente número 616/2019 ) do Presuposto Municipal do exercicio de 2018, prorrogado para 2019, para aplicación do superávit orzamentario con cargo ó remanente de tesourería para gastos xerais para financiar investimentos financeiramente sustentables, queda exposto ó público, por un prazo de 15 días hábiles, na Secretaría do Concello, a efectos de exame e reclamacións. De non presentarse estas, entenderase definitivamente aprobado, segundo dispón o propio acordo de aprobación inicial. As Neves, na data que figura na marxe. O ALCALDE Asdo. Xosé Manuel Rodríguez Méndez
APROBACIÓN DEFINITIVA DO PLAN XERAL DE ORDENACIÓN MUNICIPAL (PXOM)
ADMINISTRACIÓN LOCAL — Municipal — Caldas de Reis (Urbanismo e Patrimonio, 15/03/2019)

Por Orde do 11 de outubro de 2018, publicada no DOG nº 209 de 2 de novembro de 2018, ditada pola Conselleira de Medio Ambiente e Ordenación do Territorio, resólvese outorgar aprobación definitiva ao Plan xeral de ordenación municipal de Caldas de Reis. A citada orde establece: “1. Outorgar a aprobación definitiva ao Plan xeral de ordenación municipal de Caldas de Reis, deixando constancia de que, na tramitación do plan parcial que desenvolva o sector SP-4-I cómpre solicitar o informe de Augas de Galicia sobre a correcta integración do curso fluvial no sistema de espazos libres públicos definidos nel.2. De conformidade co disposto polos artigos 92 da Lei 9/2002 e 70 da Lei 7/1985, do 2 de abril, reguladora das bases de réxime local, o concello deberá publicar no BOP a normativa e ordenanzas do PXOM aprobado definitivamente.3. Notifíquese esta orde ao Concello e publíquese no Diario Oficial de Galicia.4. Contra esta orde cabe interpoñer recurso contencioso-administrativo ante a Sala do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.” Conforme ao establecido nos artigos 92 da Lei 9/2002 e 70 da Lei 7/1985, do 2 de abril, reguladora das bases de réxime local, procédese á publicación da normativa e ordenanzas do PXOM aprobadas na citada Orde, e que completa á anteriormente publicada no BOP nº 81 de 27 de abril de 2017, aprobada na Orde de aprobación definitiva parcial do PXOM de data 22.12.2016 (DOG 01.02.2017). Caldas de Reis, a 27 de febreiro de 2019 O Alcalde-presidente, Juan Manuel Rey Rey Documento asinado dixitalmente
DELEGACIÓN DE COMPETENCIAS DA ALCALDÍA
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 10/06/2019)

Por resolución de alcaldía de data 31.05.2019 acordouse delegar a totalidade das atribucións como alcalde no primeiro tenente alcalde, don Miguel Español Otero, dende o día 3 ata o 4 de novembro de 2019. O alcalde
ELEVACIÓN A DEFINITIVO DO ACORDO DE APROBACIÓN INICIAL DO ORZAMENTO MUNICIPAL PARA 2019
ADMINISTRACIÓN LOCAL — Municipal — Estrada, A (Presupostos e cadros de persoal, 16/05/2019)

Elevado a definitivo o acordo plenario do 4 de abril último, de aprobación inicial do orzamento municipal para o exercicio 2019, ao non presentarse ningunha alegación no prazo referido no correspondente anuncio no Boletín Oficial da Provincia nº 72 do 12 de abril de 2019, procédese á publicación prevista no artigo 169 do Texto Refundido da Lei Reguladora das Facendas Locais, ao efecto da súa entrada en vigor e faise público que o mesmo ascende tanto en ingresos como en gastos á cantidade de 13.236.900,00 euros, segundo resumo por capítulos: Contra a devandita aprobación definitiva poderá interpoñerse directamente recuso contencioso-administrativo, na forma e prazos que establecen as normas desta xurisdición. A Estrada a 13 de maio de 2019. O ALCALDE, Asdo. José C. López Campos. DOCUMENTO ASINADO DIXITALMENTE AO MARXE
PAGAMENTO DOS MUTUOS ACORDOS DA OBRA “PROXECTO DE CONSTRUCIÓN DA OBRA DE CONVERSIÓN EN AUTOVÍA DO CORREDOR CG-4.1 DO MORRAZO. SUBTREITO III PQ 7+300 AO 11+150”
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 26/09/2019)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento dos mutuos acordos dos bens e dereitos afectados pola obra “Proxecto de construción da obra de conversión en autovía do corredor CG-4.1 do Morrazo. Subtreito III PQ 7+300 ao 11+150” (clave PO/12/070.01.3), no concello de Moaña que se relacionan no anexo. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda María Victoria Moreno, 43, 1º, 36003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, na data da sinatura electrónica. O xefe do Servizo Lacrimioara Daisy Maria Baldovino Kouraichi (P. D. da Conselleira Orde do 7 de setembro de 2017, DOG núm.179, 20 de setembro de 2017).
APROBACIÓN DO PADRÓN, 4º TRIMESTRE 2018 DA TAXA DO CICLO INTEGRAL DO AUGA
ADMINISTRACIÓN LOCAL — Municipal — Cangas (Recadación, 07/01/2019)

A ALCALDÍA-PRESIDENCIA, mediante Resolución de data 20/12/2018, RESOLVEU “Con data 17 de decembro de 2018 (nº de rexistro de entrada neste Concello 14.631) a UTE Gestión Cangas presenta copia do Padrón de auga, saneamento e depuración do cuarto trimestre de 2018. Revisado que o mesmo é conforme co regulado na Ordenanza fiscal reguladora da taxa polos servizos vinculados ó ciclo integral da Auga. Examinado o expediente e de conformidade co artigo 21.1 da Lei 7/1985, de 2 de abril, de Bases do Réxime Local, PRIMEIRO. Aprobar o padrón fiscal correspondente ao 4º TRIMESTRE do ano 2018 polo concepto tributario de auga, saneamento e depuración co seguinte detalle: SEGUNDO.- Someter o padrón correspondente ao 4º trimestre de 2018 á exposición pública mediante anuncio publicado no Taboleiro de Anuncios do Concello de Cangas e no Boletín Oficial da Provincia de Pontevedra, durante o prazo de quince días hábiles, contados a partir do día seguinte ao da publicación do anuncio no Boletín Oficial da Provincia, nas dependencias da Tesourería municipal, os días laborais en horario de atención ao público. TERCEIRO.- Facer constar que a expresada publicación produce efectos de notificación colectiva das liquidacións das cotas consignadas no padrón nos termos establecidos no artigo 102.3 da Lei 58/2003, de 17 de decembro, Xeral Tributaria CUARTO.- Contra as liquidacións incorporadas ao Padrón, poderá interporse polos interesados o recurso de reposición a que se refire o artigo 14.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. O prazo para interpor o recurso será o de un mes a contar dende o día seguinte a aquel da finalización do prazo de exposición pública do correspondente padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor recurso contencioso-administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Todo elo, sen prexuízo de que os interesados poidan utilizar calquera outro medio impugnatorio que consideren convinte ao seu dereito. QUINTO.-. De conformidade co disposto na Lei 58/2003, de 17 de decembro, xeral tributaria, establécese como período de cobranza do citado padrón dous meses, que se computarán dende o día seguinte ó da publicación do anuncio no Boletín Oficial da Provincia. O pago poderase realizar mediante domiciliación bancaria ou nas oficinas da concesionaria. SEXTO.- O vencemento do prazo de ingreso en período voluntario sen ter satisfeito a débeda determinará o inicio do período executivo e a exacción da débeda polo procedemento de apremio, devengándose os recargos do período executivo, os xuros por mora e as costas que correspondan. ”. Documento asinado electrónicamente.
APROBACIÓN INICIAL DO REGULAMENTO DE HONORES E DISTINCIÓNS
ADMINISTRACIÓN LOCAL — Municipal — Salceda de Caselas (Ordenanzas e Regulamentos, 10/09/2019)

Aprobado inicialmente o Regulamento de honores e distincións do Concello de Salceda de Caselas, por acordo do Pleno de data 30.08.2019, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de 30 días hábiles, a contar desde día seguinte á inserción deste anuncio en o Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste concello: http://salcedadecaselas.sedelectronica. gal No caso de non presentarse reclamacións no citado prazo, entenderase definitivamente aprobado o acordo de aprobación inicial do mencionado Regulamento. Documento asinado electronicamente.
BASES E CONVOCATORIA PARA A PROVISIÓN EN PROPIEDADE DA PRAZA VACANTE DE TÉCNICO/A SUPERIOR, ENCADRADA NO GRUPO A SUBGRUPO A1, POR QUENDA DE PROMOCIÓN INTERNA
ADMINISTRACIÓN LOCAL — Municipal — Lama, A (Persoal, oposicións, 22/07/2019)

Resolución de Alcaldía núm.2019-0358 de data 11/07/2019 do Concello de A Lama pola que se aproban as bases e a convocatoria para a provisión en propiedade da praza vacante de Técnico/a Superior, encadrada no grupo A Subgrupo A1, por quenda de promoción interna, mediante sistema de concurso-oposición, o prazo de presentación de solicitudes, que será de 20 días hábiles a contar desde o día seguinte á publicación deste anuncio no Boletín Oficial do Estado. Os sucesivos anuncios desta convocatoria publicaranse no Boletín Oficial da Provincia, na sede electrónica deste Concello [dirección https://concellodalama.sedeelectronica.es ] e, no Taboleiro de Anuncios, para maior difusión e as bases íntegras na sede electrónica municipal e no Taboleiro de Anuncios. A Lama, na data que figura na marxe. O alcalde Jorge Canda Martínez
PROGRAMA FORMATIVO "O TEU PRIMEIRO EMPREGO" NOS CENTROS E SERVIZOS DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 18/06/2019)

Por Acordo da Xunta de Goberno num.2.28005 de data 07 de xuño de 2019, aprobáronse as bases que regulan a selección das persoas beneficiarias das contratacións laboráis en prácticas do programa formativo “O TEU PRIMEIRO EMPREGO”, nos centros e servizos da Deputación Provincial de Pontevedra que están publicadas na web da deputación de Pontevedra https://www.depo. gal/o-teu-primeiro-emprego/na-deputacion Esta selección afecta a un total de 33 postos de traballo, dos que 19 pertencen ó grupo A2 co nivel de titulados universitarios, e 14 ó grupo C1 co nivel de ciclos superiores de formación profesional. A selección dos Centros e Servizos nos que se realizarán as prácticas levarase a cabo en función do programa de actuación da desenvolver deseñado polo Servizo de Promoción de Emprego e Recursos Humanos e Formación, e tendo en conta a adecuación do perfil dos postos ás titulacións requiridas. A Selección das persoas beneficiarias consistirá na valoración dos méritos acreditados polas persoas preseleccionadas polo Servizo Público de Emprego e conforme aos criterios establecidos nas bases. Efectuarase entre demandantes de Emprego desempregados ou co cartón de mellora de Emprego, inscritos no Servizo Público de Emprego e que cumpran os requisitos esixidos para a formalización dun contrato de traballo, mediante oferta de Emprego presentada na oficina do Servizo Público de Emprego de Pontevedra polo Servizo de Recursos Humanos e Formación. As persoas interesadas en participar deberán inscribirse como demandantes de Emprego no Servizo Público de Emprego, asegurándose de ter acreditada a concorrencia dos requisitos establecidos nas bases da convocatoria. Os perfiles das persoas a seleccionar publicaranse na web da Deputación de Pontevedra nun prazo de cinco días a partir da publicación deste anuncio. Pontevedra, 14 de xuño de 2019 O Deputato Delegado. O Secretario.
TAXA SERVIZO AXUDAS NO FOGAR DE OUTUBRO 2019
ADMINISTRACIÓN LOCAL — Municipal — Estrada, A (Recadación, 13/12/2019)

Mediante o Decreto da Alcaldía núm.2019-1485 do 29/11/19, aprobouse a liquidación correspondentes á taxa polo servizo de axuda no fogar de OUTUBRO 2019, por un total de 8796,04 € Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 29/11/2019 ao 29/01/2020, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde, (Documento asinado electronicamente á marxe)